Mestur fjöldi þingmála stjórnarandstæðinga er hrein og klár atvinnubótavinna . Enn og aftur og aftur enn afgreiddi Alþingi lagafrumvörp í hendingskasti . Einstaka þingmenn vöruðu við . Sögð mál vanreifuð . Ekki var tími til að kalla gesti fyrir þingnefndir . Þingfundir teygðust og toguðust . Allt samkvæmt hefðinni . Jólafríið beið þingmanna . Þingið lét slag standa . Þingmenn eru komnir í jólafrí til 20. janúar 2020 . Lengst af vetri voru nefndir þingsins verkefnalausar . Engin mál bárust frá ríkisstjórninni . Ég starfaði sem þingfréttamaður fyrir nærri 30 árum . Þá var þetta svona og er svona enn . Aftur og aftur heita þingmenn og ráðherrar að taka sig á . Það hefur aldrei tekist . En hvað gera þingmenn meðan ráðherrarnir sofa á málunum ? Þeir duglegustu í stjórnarandstöðunni finna sér eitthvað til dundurs . Þingmenn meirihlutans slaka á . Gera ekkert eða sem minnst . Það er þeirra háttur . Sama hverjir þingmennirnir eru . Sönnuðu enn og aftur hversu traust samtrygging stjórnmálamanna er þegar á reynir . Þingmennir sem þurfa að hafa eitthvað fyrir stafni sátu ekki aðgerðarlausir eins og ráðherrarnir gerðu . Þeir lögðu fram lagafrumvarp og þingsályktunartillögur og auðvitað fyrirspurnir sem ráðherrarnir svara eftir dúk og disk . Þó þingsköpin leyfi það ekki . Það er hefð að vanvirða þingið . Duglegu stjórnarandstæðingarnir lögðu víst fram 93 frumvörp og 99 tillögur . Það hefur Mogginn alla vega eftir hinum skapstygga forseta þingsins , Steingrími J. Sigfússyni . Af öllum þessum málum þingmannanna samþykkti Alþingi tvö frumvörp af þeim 93 sem þeir sömdu og lögðu fram . Fimm af 99 tillögum voru samþykktar . Af 192 málum stjórnarandstæðinga samþykkti þingið sjö mál . Það er rétt um 3,6 prósent málanna . Þetta er hreint galið . Mestur fjöldi þingmála stjórnarandstæðinga er hrein og klár atvinnubótavinna . Og ekki nóg með það . Stundum grípa þingmenn til þess ráðs að óska eftir umræðu um einstaka mál . Oft af ástæðulausu . Nema þá til þess eins að æfa framsögu í þingsal . Utanríkisráðherra ákvað að verja tugum milljóna til fyrirframs vonlausrar skýrslu Björns Bjarnasonar um EES samstarfið . Vitað var frá upphafi að skýrslan yrði andvana fædd . Samt gátu þingmenn úr öllum áttum fundað um skýrsluna daglangt . Flestir þeirra , ef ekki allir , notuðu fyrsta stigs lýsingarorð til að mæra Björn og dauðu skýrsluna . Sönnuðu enn og aftur hversu traust samtrygging stjórnmálamanna er þegar á reynir . Innan ekki langs tíma mun svo koma í ljós hvort þingið hafi vandað sig nóg . Hvort lögin sem voru samþykkt , hvert af öðru , í hendingskasti á síðustu starfsdögum fyrir jól , séu nógu góð eða hvort þingið þurfi að redda þeim eftir á . Það hefur svo sannanlega gerst . Og gerist aftur og aftur . Þannig er nú það .